Hancsovszky című film Tornalján
2024-10-08 19:00 (Europe/Budapest)
Hancsovszky Béla, a 19 éves tornaljai fiú egy összetett narratíva fókuszpontjává válik, amikor magára vállalja a tornaljai csendőrállomás felrobbantását.Az 1945-ös év több szempontból is nehéz volt a csehszlovákiai magyar közösség számára. Bár a háború véget ért, lenyomata továbbra is erős a társadalomban: a bosszúvágy, az etnikai gyűlölet uralja a hétköznapokat. Hancsovszky Béla személyének és történetének értelmezése ma is kihívás elé állít bennünket. A rendőrségi jelentés szerint Hancsovszky két társával együtt robbantotta fel a tornaljai csendőrség épületét. Csodával határos módon senki sem sérült meg, de a hatóságok a saját érdekükeik érvényesítésére használják fel az ügyet. A történet három egymásba fonódó perspektíván keresztül bontakozik ki: egy történészi beszámoló, egy fiatal történész személyes utazása, valamint Hancsovszky 1945-ös dacos cselekedetének ábrázolása.Belépti díj: 5 EUR. Jegyek elővételben a Városi könyvtárban és az interneten online vásárolhatók.

XIII. Gömöri Kórustalálkozó Rimaszombatban
2024-10-12 17:00

Szüreti batyus bál Détérben
2024-10-12 20:00
Jegyek kaphatóak: Habodász Edinánál, tel.: 0908589209Mindenkit szeretettel vár a détéri fiatalság!

XXI. Győry Dezső Kulturális Napok nyitórendezvénye Rimaszombatban
2024-10-14 18:00
A Csemadok Rimaszombati Területi Választmánya szeretettel hívja az érdeklődőket a XXI. Győry Dezső Kulturális Napok nyitórendezvényére 2024. október 14-én, hétfőn, 18.00 órakor az Osveta (volt Iparoskör) nagytermébe.

Néphagyomány az oktatásban - konferencia Rimaszombatban
2024-10-15 08:00 - 2024-10-28 17:00
ÚJRA MEGRENDEZIK A NAGYSIKERŰ KONFERENCIÁT2024. november 12-én (kedden), Rimaszombatban „AN-TAN-TÉ-NUSZ NÉPHAGYOMÁNY AZ OKTATÁSBAN” címmel.Szervező: Comenius Pedagógiai IntézetTársszervezők:Hagyományok Háza Hálózat – Szlovákia, FülekRimaszombati Regionális Pedagógiai KözpontSZMPSZ Rimaszombati Területi Választmánya Előadók:Fodor Attila – COMENIUS Pedagógiai Intézet, KomáromVarga Norbert – Hagyományok Háza Hálózat – Szlovákia, FülekVarga Lia – Mocsáry Lajos Alapiskola, FülekÉliás István – Néprajzi Múzeum, BudapestSevella Zsuzsanna – Hagyományok Háza, BudapestTatárné Nagy Ágnes – Magyar Pedagógiai Társaság Konduktív Etnopedagógia Szakosztálya; Kuncogó Szakmai műhelyek:Tatárné Nagy Ágnes: FejlesztÉsjáték – készségek és képességek megalapozása a népi játékokon keresztülVarga Lia: Miért jó énekelni? – a zenei anyanyelv beépítése az alsó tagozat tantárgyaibaVarga Norbert: A mesemondó eszköztára – bevezető a hagyományos mesemondás gyakorlatába Regisztráció október 28-ig:https://forms.gle/bGXDNTDzwMUPpp9X8

A Rimaszombati Zsidó Hitközség emléktáblát avat - elmarad
2024-10-16 16:00
A rendezvény ma elmarad, a szervezők később értesítenek az új időpontról.
Korábban írtuk:
A Rimaszombati Zsidó Hitközség emléktáblát avat az 1944. október 16-án, Pusztavámon kivégzett rimaszombati orvosoknak.
A megemlékezés 2024. október 16-án, a rimaszombati izraelita temetőben 16.00 – kor kezdődik.
Emlékbeszédet mond Dr. Hizsnyan Géza, orvos.
Kaddist mond az elhunytakért Michael Kapustin rabbi.
A táblát a hitközség tagjai leplezik le.
Az est záróprogramjaként 19.00-tól a Fekete Sas nagytermében fellép a Salamon Kapelye.

Gaál Lajos előadása a rimaszombati könyvtárban
2024-10-16 17:00
A rendezvényre 2024. 10. 16-án 17.00 órái kezdettel kerül sor a könyvtár közösségi helyiségében.
A Karsztok és barlangok 3 részes előadássorozat Expedíciók című első részében Gaál Lajos barlangkutató gazdag tapasztalatain keresztül mutatja be a barlangrendszerek szépségét, valamint az itthoni és külföldi barlangokban élő egyedi ökoszisztémáit. Az előadás keretén belül megismerkedhetnek a föld mélyén rejlő titkokkal, a barlangok jelentős szerepével a természetben és azokkal a felejthetetlen élményekkel, melyekre az előadó ezen csodálatos helyek felfedezése közben tett szert.

Könyvbemutató: Felvidéki séták
2024-10-17 18:00 | Csillagház
Október 17-én, csütörtökön 18.00 órai kezdettel szervezik meg a Felvidéki séták című kötet bemutatóját a rimaszombati Csillagházban.
„… Peter Kresánek művészettörténész, volt pozsonyi főpolgármester Szlovákia műemlékeit bemutató, grandiózus életművének magyar nyelvű kiadása már felettébb időszerű volt. A történelmi Magyarország épített emlékeiben egyértelműen a történelmi Felvidék bővelkedik leginkább, így igazán szembeötlő, hogy hasonló ismeretterjesztő összegzés eleddig magyar nyelven nem volt elérhető. Az, hogy ez a munka már több szlovák kiadást is megélt, és a szerző angol nyelven is sikeresen közre adta, bizonyítja, hogy a szlovák közvélemény is egyre növekvő érdeklődéssel fordul közös múltunk felé, és értékként őrzi annak megmaradt lenyomatait.
A több, mint 12 000 címszóval, 5500 képpel, 22 térképpel és több mint 60 épület kézzel rajzolt metszetével illusztrált ezer oldalas könyv Szeder László geográfus fordítása, egyben egyesületünk első saját kiadványa.
Hiszünk abban, hogy az idegenforgalomban régiónk számára még rengeteg kiaknázatlan lehetőség rejlik, továbbá, hogy a Felvidék épített örökségének ezen albumnak is beillő kalauza szolgálja majd a múlt jobb megismerését is, ezáltal pedig a szlovák és a magyar nép összefogását, amire a mai kihívások közepette legalább akkora szükség van, mint az elmúlt 1100 esztendőben.”
Orosz Örs

Élményolvasás a rimaszombati könyvtárban
2024-10-18 15:00 - 17:00

Álcák c. kiállításmegnyitó a losonci Szabó Gyula Emlékházban
2024-10-18 17:00

Az összetartozás keresztjének avatása Gömörpéterfalán
2024-10-19 11:00

Legszebb város Batyi VII
2024-10-19 15:00
Élvezzen egy csodálatos estét tele magyar népdalokkal, csárdásokkal, operettekkel és egyéb zenei csemegékkel!
Az est sztárjai Juhász Adrienn és Szigeti Fercsi lesznek, akik előadásukkal biztosan elvarázsolnak mindenkit! Rajtuk kívül más tehetséges előadókat is hallhatnak:
• Bohács István• Bánki Erzsébet• Palojtay Érsek Ágnes• Kukolíkné Szendrei Rózsa (az esemény szervezője)• Kecsöi Rezes Gyula• Almádi József Balázs• Nagy Veronika• Kukolík Tamás
Zenei kíséretet a Mezei Zsolt zenekar biztosítja,és az est műsorvezetője Bodzsár Gyula lesz.

Az eseményt szervezi aMANÓKK – Magyar Nóta Kedvelők Klubja.

Dátum: Szombat, 2024. október 19. Időpont: 15:00 óra Helyszín: Fő tér, Rimaszombat

Fő szponzorok: Besztercebányai Kerületi Önkormányzat és KULTMINOR.

A belépés ingyenes, így ne habozzon, hozza el családját és barátait is! Várunk mindenkit szeretettel!

Az én barlangfestményen - alkotóműhely a rimaszombati múzeumban
2024-10-20 09:00 - 17:00
Látogassák meg a Gömör-Kishonti Múzeumot
2024.október 20-án vasárnap 9:00 és 17:00 óra között,
nézzék meg a Jégkorszak című kiállítást,
és fessék meg saját barlangfestményüket .

Várják sok szeretettel a kicsiket és nagyokat .

A kiállítás megvalósítását a Nemzeti Kulturális Alap támogatta.A kiállítás a Magyar Természettudományi Múzeum vándorkiállítása.

Derzsi György Szerelmem, Sárdy előadása Gömörpéterfalán
2024-10-20 16:00
Már megvásárolhatóak Derzsi György Szerelmem, Sárdy előadására szóló jegyek, amelyre 2024. október 20-án, 16:00 órakor kerül sor a gömörpéterfali Magyar Közösségi Ház pajtájában!

Jegyár 6 euro/fő. Elérhető a péterfali élelmiszerüzletben , illetve rendelhető a nagylaszlofelvidek@gmail.com mailcímen

Szeretettel várnak mindenkit!

Az ANYU c. kamaraelőadás Rimaszombatban
2024-10-21 18:00
2024. október 21-én(hétfőn) az ANYU c. kamaraelőadásra, amely 18.00 órakor kezdődik Rimaszombatban a Gömör-Kishonti Regionális Művelődési Központ (volt Iparoskör) nagytermében.
Szereplők: Kövesdi Szabó Mária, Lakatos Rák Viktória, Olasz István
Rendező: Kováč Peter, segédrendező: Olasz István, díszlet: Krnáč Dušan
Az idősödő anya és a róla való gondoskodás kérdésköre valamilyen formában szinte minden családban felmerül, s ha mindez Alzheimer-kórral is párosul, a család, a hozzátartozók nehéz döntés előtt állnak. Ebben a darabban a lány úgy dönt, hogy nem adja idősotthonba az anyját, hanem elvállalja a róla való gondoskodást és felvállalja ezzel azt, hogy inkább lemond a saját hivatásáról, a saját életéről. A téma nem éppen szórakoztató, da a szerzőnek és a színészeknek mégis sikerült a darabot – szeretetteljes és együttérző humorral – igazán élvezhetővé tenni. A darab derűt varázsol a közönség soraiba azokban a pillanatokban is, amelyekben egyébként mindenki sírna…
Jegyárak: 13,00 € elővételben (Tompa Mihály Könyvesbolt), illetve 15,00 € a helyszínen.

Október 23-ai megemlékezés Tornalján
2024-10-23 17:00
Október 23-án, szerdán 17.00 órai kezdettel szervezik meg a megemlékezést az 1956-ös forradalom tiszteletére a tornaljai márványteremben.
A rendezvényen emlékbeszédet mond Bárkányi József, Magyarország besztercebányai konzulja. A műsorban közreműködnek a tornaljai óvodások, alapiskola és középiskolások, a művészeti alapiskola tanulói és a Szupernagyik.

1956-os megemlékezés Rimaszombatban
2024-10-23 17:00
A 4. számú Hatvani István cserkészcsapat meghívja Önt és kedves családját 2024. október 23-án az 1956-os forradalom alkalmából tartandó megemlékezésre.Helszín: Rimaszombat, Városi köztemető, Fábry család sírboltjaIdőpont: 2024. október 23. – 17:00

Az élet vize - meseelőadás Écsi Gyöngyivel Bátkában
2024-10-23 17:00
Gyertek, keressük meg együtt az élet vizét! – hívogat a Csemadok Bátkai Alapszervezete.

Idősek napja Guszonán
2024-10-25 14:00

Gyógynövénynap a gömörpéterfalai Magyar Közösségi Házban
2024-10-26 09:00

Vándorbölcső-átadó Gömörpéterfalán
2024-10-26 13:00 - 17:00

Mács József hagyatéka Bátkának
2024-10-26 15:00
Bátka község önkormányzata október 26-án rendezi meg a “ Mács József hagyatéka Bátkának“ című rendezvényt.
Mács József végakarata szerint özvegy Mács Júlia 2040 darab könyvet adott át Bátka község könyvtárának. Ezen könyvek elhelyezését a falusi könyvtárban (az orvosi rendelő épülete hátsó részében) 14:00 és 14.45 között tekinthetik meg.
Az Átadási nyilatkozat aláírására 15.00 órakor kerül sor a községháza tanácstermében, amelyet szeretetvendégség követ.

Szomolai Tibor könyvbemutatója Csízben
2024-10-27 08:00 - 17:00

Együtt éltünk. Együtt élünk... III. - projektzáró alkalom Nemesradnóton
2024-10-31 16:00 - 17:00

A reformáció emléknapja Hanván
2024-10-31 17:00

Gaál Lajos előadása a rimaszombati könyvtárban
2024-11-06 16:00
Folytatódik Gaál Lajos cserkésztestvérünk előadássorozata a barlangászatról , mely sorozat második felvonásának címe: „LEGENDÁK – BETYÁROK A BARLANGOKBAN”. Szeretettel hívunk minden kedves érdeklődőt eme remeknek ígérkező előadásra, amelyre a rimaszombati Hrebenda könyvtárban kerül sor, 2024. november 6-án (szerda), 16:00 órai kezdettel. Gyertek minél többen, különben lemaradtok egy kitűnő előadásról!

Az Ifjú Szivek Táncszínház Tornalján
2024-11-06 19:00
Az Ifjú Szivek Táncszínház SZABAD című, egész estés néptáncelőadása válogatás a társulat elmúlt években bemutatott műsorainak legsikeresebb koreográfiáiból. Az összeállításban Szlovákia magyarlakta területei, Morvaország és Erdély hagyományos tánc- és zenekultúráját dolgozta fel az együttes.Jegyárak: elővételben 8 EUR, az előadás napján 11 EUR.Jegyek elővételben kaphatók a városi könyvtárban, a tornaljai könyvesboltban és az interneten: www.kultura.tornala.eu
Az előadás a SZK Kisebbségi Kulturális Alap / Fond na podporu kultúry národnostných menšín anyagi támogatásával valósul meg!

Füleken folytatódik az „Ady turné”
2024-11-06 19:00
Lennék valakié – Ady szimfonikusokkal2024-ban Dunaszerdahelyen, Gútán és Füleken láthatja a közönség a nagysikerű koncertet.Az előadás egyedülálló, szimfonikus mű még nem készült Ady Endre verseire. A szólistákat a színpadon a 45 tagú Dunamente szimfonikus zenekar kíséri, a Szlovák nemzeti színház operájának zenészei, dr.Cseh Tamás vezényletével. Egy igazi nemzetközi koprodukció, hiszen a zenészek szlovákok, magyarok, oroszok, ukránok, Horváth Loretta Győrből, Mórocz Virág, Tóth Károly és Szebellai Dániel pedig hazai tehetséges fiatal művészeink, a zeneszerző pedig Ady földije a Partiumból, a Margittai Pető Zoltán. Fontos szempont volt számunkra, hogy fiatal hazai tehetséges művészeket kérjünk fel, és nekik teremtsük meg a lehetőséget a bemutatkozásra egy ilyen nagylélegzetvételű produkcióban.A koncert tisztelgés Ady Endre költészete előtt, ami ma is ugyanolyan aktuális, mint száz évvel ezelőtt. Ugyanúgy szeretünk, ugyanúgy gyűlölünk, szenvedünk és örülünk. Ady Endre költészetének egyik fő irányvonala az Istenkeresés, a hazatalálás kérdése. Végig vezet minket a születéstől, a szenvedélyek hullámzásain át, a szenvedéseken keresztül egészen a halálig.És hogy jön ide a zene? A legegyszerűbb válasz erre, hogy a zene benne van, van, aki hallja, és van, aki nem. Ám, amint megszólal, mindenki érzi és érti. Mert Univerzális. Mint egy mondóka, egy mantra, amit nagyanyánk dúdolt elalvás előtt, ami megnyugtat, ami hazavezet. A koncert egy igazi lélekutazás, ami a születéstől, a katarzison át a csend felé vezet.

A koncertek időpontjai:Dunaszerdahely, Csaplárkult VMK- Október 7.Gúta, Adamis Anna VMK- Október 23.Füleki VMK – November 6

A Hancsovszky című film vetítése Bátkában
2024-11-08 18:30
November 8-án, pénteken kerül sor a Hancsovszky film vetítésére Bátkában, a Községháza nagytermében.

Városnéző séta Losoncon
2024-11-10 13:30
Útvonal: Zsinagóga – Zsidó temető (Vajansky utca) – Városi temető (jeles személyiségek nyughelyei, Személyiségek terme) – Temető utca – Ady utca – Zsinagóga

A sétát vezetik: Kristína Becániová, Puntigán József

Mindenkit szeretettel várnak.
